CELEX: 62020CN0625
Language: mt
Date: 2020-11-19 00:00:00
Title: Kawża C-625/20: Talba għal deċiżjoni preliminari mressqa mill-Juzgado de lo Social n° 26 de Barcelona (Spanja) fid-19 ta’ Novembru 2020 – KM vs Instituto Nacional de la Seguridad Social (INSS)

8.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 79/19
            
         
      Talba għal deċiżjoni preliminari mressqa mill-Juzgado de lo Social no 26 de Barcelona (Spanja) fid-19 ta’ Novembru 2020 – KM vs Instituto Nacional de la Seguridad Social (INSS)
      (Kawża C-625/20)
      (2021/C 79/24)
      Lingwa tal-kawża: l-Ispanjol
      
         Qorti tar-rinviju
      
      Juzgado de lo Social no 26 de Barcelona
      
         Partijiet fil-kawża prinċipali
      
      
         Rikorrent: KM
      
         Konvenut: Instituto Nacional de la Seguridad Social (INSS)
      
         Domandi preliminari
      
      
                  1)
               
               
                  Hija kuntrarja għal-leġiżlazzjoni Ewropea li tinsab fl-Artikolu 4 tad-Direttiva tal-Kunsill 79/7/KEE tad-19 ta’ Diċembru 1978 dwar l-implimentazzjoni progressiva tal-prinċipju tat-trattament ugwali ta’ l-irġiel u n-nisa fi kwistjonijiet ta’ sigurtà soċjali (1) u fl-Artikolu 5 tad-Direttiva 2006/54/KE tal-Parlament Ewropew u tal-Kunsill tal-5 ta’ Lulju 2006 dwar l-implimentazzjoni tal-prinċipju ta’ opportunitajiet indaqs u ta’ trattament ugwali ta’ l-irġiel u n-nisa fi kwistjonijiet ta’ impjiegi u xogħol (2) (tfassil mill-ġdid), inkwantu tista’ twassal għal diskriminazzjoni indiretta minħabba s-sess jew il-ġeneru, id-dispożizzjoni Spanjola dwar il-kompatibbiltà tal-benefiċċji, li tinsab fl-Artikolu 163.1 tal-Ley General de Seguridad Social (il-Liġi Ġenerali dwar is-Sigurtà Soċjali), interpretata mill-ġurisprudenza, li tipprekludi l-kompatibbiltà ta’ żewġ benefiċċji tal-invalidità permanenti totali rrikonoxxuti fl-istess skema, filwaqt li tirrikonoxxi l-kompatibbiltà tagħhom fil-każ li jkunu rrikonoxxuti fi skemi differenti, minkejja li fi kwalunkwe każ huma dovuti abbażi ta’ kontribuzzjonijiet separati, b’teħid inkunsiderazzjoni tar-rappreżentazzjoni tas-sessi tal-iskemi distinti tas-Sigurtà Soċjali Spanjola?
               
            
                  2)
               
               
                  Fil-każ ta’ risposta fin-negattiv għall-ewwel domanda, id-dispożizzjoni Spanjola tista’ tkun kuntrarja għal dik Ewropea msemmija iktar ’il fuq fil-każ li ż-żewġ benefiċċji kienu jirriżultaw minn ferimenti differenti?
               
            
         (1)  ĠU Edizzjoni Speċjali bil-Malti, Kapitolu 5, Vol. 1, p. 215.
      
         (2)  ĠU 2006, L 204, p. 23.